**3. napirend**

**E l ő t e r j e s z t é s**

**Salföld Község Önkormányzata Képviselő-testületének 2019. november 28-án tartandó rendkívüli nyilvános ülésére**

**Tárgy: Salföld Község Önkormányzata településkép védelméről szóló 20/2017. (XII.22.) önkormányzati rendelet módosítás elfogadása**

**Előterjesztő:** Fábián Gusztávpolgármester

**Előkészítette:** Kiss Tibor műszaki ügyintéző

Jogszabállyal nem ellentétes

Előterjesztő dr. Szabó Tímea jegyző

**Tisztelt Képviselő-testület!**

A Veszprém Megyei Kormányhivatal a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 132. § (1) bekezdés a) pontjában és 134. § (1) bekezdésében biztosított hatáskörében eljárva törvényességi felhívással élt.

A Veszprém Megyei Kormányhivatal VE/53/954/2019. ügyiratszámú törvényességi felhívásában az Mötv. 134. § (1) bekezdése alapján felhívta a Képviselő-testületet, hogy a településkép védelméről szóló 20/2017. (XII.22.) önkormányzati rendelete több ponton jogszabálysértő.

Salföld Község Önkormányzata Képviselő-testülete a 34/2019. (IV.15.) határozatával elfogadta a Veszprém Megyei Kormányhivatal VE/53/954/2019. számú törvényességi felhívásában foglaltakat, egyben vállalta, hogy gondoskodik a felhívásban közölt jogszabálysértések megszüntetéséről a településkép védelméről szóló 20/2017. (XII.22.) önkormányzati rendelet, valamint Településképi Arculati Kézikönyv felülvizsgálatával, ill. módosításával kapcsolatban.

A Képviselő-testület megbízta a Planteus Kft.-t, hogy a törvényességi felhívásban megjelölt jogszabálysértéseket vizsgálja felül. Megbízott a felülvizsgálatot elvégezte és a módosító rendeletre vonatkozó javaslatát elkészítette a Képviselő- testület, valamint a Salföld Község Önkormányzat **Képviselő-testületének a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 11/2017. (VII. 24.) önkormányzati rendelet 3. §-ában foglalt, partnerségi egyeztetésben részt vevők számára véleményezésre.**

A módosító rendelet tervezete a Lechner Tudásközpont felületére az államigazgatási szervek véleményeztetése miatt 2019. október 18. napján feltöltésre került, a véleményezésre rendelkezésre álló határidő 2019. november 8. napján járt le.

Salföld Község Önkormányzata Képviselő-testülete 2019. november 18. napján tartott lakossági fórumot közmeghallgatás keretében a településképi rendelet módosításának véleményezésére. A lakossági véleményezésre rendelkezésre álló 8 napos határidő 2019. november 26. napján telt le.

A véleményezés során 1 vélemény érkezett: A Nemzeti Média- és Hírközlési Hatóság kifogást nem emelt. A partnerségi véleményezés során vélemény nem érkezett.

**INDOKOLÁS**

A Veszprém Megyei Kormányhivatal VE/53/954/2019. ügyiratszámú törvényességi felhívásában az Mötv. 134. § (1) bekezdése alapján felhívta a Képviselő-testületet, hogy a településkép védelméről szóló 20/2017. (XII.22.) önkormányzati rendelete (a továbbiakban: Rendelet) több ponton jogszabálysértő.

Salföld Község Önkormányzata Képviselő-testülete a Veszprém Megyei Kormányhivatal VE/53/954/2019. számú törvényességi felhívásával a 34/2019. (IV.15.) számú Képviselő-testületi határozatával egyetértett, az abban leírtakat elfogadta, egyben vállalta, hogy gondoskodik a felhívásban közölt jogszabálysértések megszüntetéséről a településkép védelméről szóló 20/2017. (XII.22.) önkormányzati rendelete, valamint Településképi Arculati Kézikönyv felülvizsgálatával, ill. módosításával kapcsolatban.

Salföld Község Önkormányzata Képviselő-testülete eleget téve a törvényességi felhívásban foglaltaknak, a 20/2017. (XII.22.) önkormányzati rendelet szükséges módosításait a Planteus Kft. közreműködésével elvégezte és véleményezésre előterjesztette.

A tervezet 1. §-a a Rendelet bevezető részének módosítását tartalmazza.

A tervezet 2. §-a a Rendelet 2. § (2) bekezdésére vonatkozó módosítást tartalmazza.

A tervezet 3. §-a a Rendelet 5. § (1) bekezdésére vonatkozó módosítást tartalmazza.

A tervezet 4. §-a a Rendelet 10. § (1) bekezdésére vonatkozó módosítást tartalmazza.

A tervezet 5. §-a a Rendelet 10. § (7) bekezdésére vonatkozó módosítást tartalmazza.

A tervezet 6. §-a a Rendelet 12. §-ra vonatkozó módosítást tartalmazza.

A tervezet 7. §-a a Rendelet 13. § a) pontjára módosítást tartalmazza.

A tervezet 8. §-a a Rendelet 14. § a) pontjára vonatkozó módosítást tartalmazza.

A tervezet 9. §-a a Rendelet 14. § f) pontjára vonatkozó módosítást tartalmazza.

A tervezet 10. §-a a Rendelet 15. §-ra vonatkozó módosítást tartalmazza.

A tervezet 11. §-a a Rendelet 16. § bevezető szövegrészre vonatkozó módosítást tartalmazza.

A tervezet 12. §-a a Rendelet 18. § bevezető szövegrészre vonatkozó módosítást tartalmazza.

A tervezet 13. §-a a Rendelet 20. § (1) bekezdésre vonatkozó módosítást tartalmazza.

A tervezet 14. §-a a Rendelet 21. § (3)-(4) bekezdésekre vonatkozó módosítást tartalmazza.

A tervezet 15. §-a a Rendelet 22. § (1) bekezdés i) pontjára vonatkozó módosítást tartalmazza.

A tervezet 16. §-a a Rendelet 23. §-ra vonatkozó módosítást tartalmazza.

A tervezet 17. §-a a Rendelet 24. §-ra vonatkozó módosítást tartalmazza.

A tervezet 18. §-a a Rendelet 25. § (3) bekezdésére vonatkozó módosítást tartalmazza.

A tervezet 19. §-a a Rendelet 26. §-ra vonatkozó módosítást tartalmazza.

A tervezet 20. §-a a Rendelet 27. § (2) bekezdésére vonatkozó módosítást tartalmazza.

A tervezet 21. §-a a Rendelet 31. § (1) bekezdésére vonatkozó módosítást tartalmazza.

A tervezet 22. §-a a Rendelet VIII. Fejezet címének módosítását tartalmazza.

A tervezet 23. §-a a Rendelet 33. §-ra vonatkozó módosítást tartalmazza.

A tervezet 24. §-a a Rendelet 16. Alcíme módosítását tartalmazza.

A tervezet 25. §-a a Rendelet 34. §-ra vonatkozó módosítást tartalmazza.

A tervezet 26. §-a a Rendelet 1. számú mellékletének módosítást tartalmazza.

A tervezet 27. §-a a Rendelet 2. számú mellékletének módosítást tartalmazza.

A tervezet 28. §-a a Rendelet 4. számú mellékletének módosítást tartalmazza.

A tervezet 29. §-a a Rendelet 1. § tájba illeszkedéssel történő kiegészítését tartalmazza.

A tervezet 30. §-a a Rendelet 29. § (4)-(7) bekezdésekkel történő kiegészítését tartalmazza.

A tervezet 31. §-a tartalmazza a Rendelet hatályát vesztő rendelkezéseit.

A tervezet 32. §-a tartalmazza a Rendelet hatályba lépésének időpontját.

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

A rendelet-tervezet címe: Salföld Község Önkormányzata Képviselő-testületének a településkép védelméről szóló 20/2017. (XII.22.) önkormányzati rendelete módosításáról

1. **Társadalmi-gazdasági hatása:** A rendelet tervezet elfogadásának társadalmi hatása a központi jogszabályban lefektetett rendelkezések érvényre juttatása.
2. **Költségvetési hatása:** nincs
3. **Környezeti, egészségi következményei:** nincs
4. **Adminisztratív terheket befolyásoló hatása:** nincs
5. **Egyéb hatása:** nincs
6. **A rendelet megalkotásának szükségessége**: a magasabb szintű jogszabályoknak való megfelelés,
7. **A rendelet megalkotása elmaradása esetén várható következmények**: A rendelet megalkotásának szükségességénél megfogalmazott hatás nem következik be.
8. **A rendelet alkalmazásához szükséges feltételek:** 
   * személyi: nincs
   * szervezeti: nincs
   * tárgyi: nincs
   * pénzügyi: nincs